વાર્તા- 4 યુવતીઓ કાલિંદી પુરી (કરીના કપૂર), અવનિ (સોનમ કપૂર), મીરા (શિખા તલસાનિયા) અને સાક્ષી (સ્વરા ભાસ્કર) બાળપણની મિત્ર છે અને દિલ્હીના સારા પરિવારમાંથી આવે છે. ચારેય પોતાના સંબંધો સાથે જોડાયેલા મુદ્દાઓથી ઘેરાયેલી જોવા મળે છે. કાલિંદીને તેના લિવ-ઈન પાર્ટનર રિષભ (સુમિત વ્યાસ)એ લગ્ન માટે પ્રપોઝ કર્યું, પરંતુ કાલિંદી કન્ફ્યૂઝ છે કે તેના માટે લગ્ન યોગ્ય છે કે નહીં કારણ કે તે માતા-પિતા વચ્ચે ઘણા ઝઘડા જોઈ ચૂકી છે, તેને ડર છે કે તે બંધાય જશે. અવનિને લગ્ન કરવા છે પણ તેને પરફેક્ટ પાર્ટનર નથી મળતો. વીરાએ ભાગીને વિદેશી સાથે લગ્ન કરી લીધા છે, જેને કારણે તેના માતા-પિતા તેનાથી અલગ થઈ ગયા છે. સાક્ષીના છૂટાછેડા થઈ ગયા છે. આ ચારેય પોતાની સમસ્યાઓનો સામનો કેવી રીતે કરે છે તે ફિલ્મમાં દેખાડવામાં આવ્યું છે.